open-index/open-wikipedia-markdown huggingface dataset:
Formadi

Il **formadi** al è un derivât dal lat, otignût fasint precipitâ la caseine. Il formadi si pues mangjâ fresc o invecjât.

Par fâ il formadi si met il lat in t'une cjalderie e lu si scjalde a 25-33 °C; podopo si zonte il cai, une sostance chimiche gjavade fûr dal stomi dai ruminants ancjemò di lat. Il cai al fâs coagulâ la caseine che e precipite sul font de cjalderie. Si oten cussî une paste che e covente a fâ un grum di gjenars di formadi:
* Formadis frescs, che si fasin lassant le paste in grops grues, che e vegnin striçâts e impastâts; e an dentri une vore di aghe e e van mangjâts in curt o metûts tal frigo (scuete, strachin, mozzarele, mascarpon)
* Formadis cuasi dûrs, che si fasin masanant la paste in tocs plui piçui, che e vegnin fracâts e metûts a stagjonâ (caciote, provolon)
* Formadis dûrs, che si fasin rompint le paste in tocuts picinins, che e vegnin cuets a 50-60 °C e mesedâts di continuo; l'impast che si oten al ven fracât, salât e lassât invecjâ par cualchi mês (latarie, Montâs, emmental) o an (grana, parmigjan).

## Formadis furlans
* Montasio o Montâs
* Latarie
* Formadi cjoc
* Formadi frant
* Scuete di mont

## Specialitâts a base di formadi
* Frico
Cusine

Cu la peraule **cusine** in gjenar si riferìn ae cuete, ma ancje a dute la preparazion des robis di mangjâ e di bevi. Chest al pues jessi cetant diviers intai variis puescj atôr pal mont par vie dai ingredients disponibii e in cierts câs ancje par motîfs religjôs.

## Plats tradizionâi de cusine furlane e imprescj
* Frico
* Zuf
* Salam e cevole
* Broade e muset
* Cjarsons
* Polente
* Gubane
* Strucs
* Fertae cu lis jarbis
* Il grati
* Il plat
* Risot cul sclopit
Esoterisim

La peraule **esoterisim** ven dal adietîf esoteric, dal grêc *esôterikos*, da *esôtero*, la forme comparative di *esô*: "dentri". L'esoterisim rivuarde partant lis dotrinis di caratar segret, specialmentri mistichis e spirituâls, che i lôr insegnaments son risiervâts ai adepts, che ur je risiervade la possibilitât de rivelazion de veretât oculte, de significance scuindude.
Diplomazie

La **diplomazie** e je l'art e la pratiche di puartâ indevant tratativis cun personis acreditadis (ven a stâi che àn il diplome dal diplomatic). Di solit a si riferìs aes tratativis internazionâls, discussions tra i diviers stâts dal mont su cuistions economichis, politichis, cumierç, vueris e acuarts di pâs. I tratâts internazionâi a son difat inmaneâts dai diplomatichis prime di jessi firmâts dai politics.

In sens informâl, la diplomazie e je ancje l'ûs di tatichis par vuadagnâ un vantaç strategjic in cualchi cjamp.

## Formis di diplomazie
Lis formis di diplomazie a son dôs: chê bilaterâl, afrontade in gjenar intes ambassadis e intes visitis di stât, e chê multilaterâl, che si fâs scomençâ cul Congrès di Viene dal 1815; la plui impuartante istituzion di diplomazie multilaterâl e je l'ONU.

Une tierce forme di diplomazie e je ancje chê regjonâl, che e je une forme di diplomazie multilaterâl ma ristrete ai stâts di une cierte aree.

## Storie
Vin

Il **vin** e je une bevande alcoliche che e ven fûr de fermentazion de ue (folade o no) o dal most. La peraule e ven dal latin *vinum*.

 
  
  
 
  vin neri e vin blanc


## Storie
Il vin e je une bevande une vore antighe, tant che i prins documents su la coltivazion de ue a son dal 1700 p.di C.. Tal Imperi Roman e jere une vore pandude, e ancje in Friûl e fâs part de tradizion.

## Cualitâts di vin
A esistin plui cualitâts di vin, e la division plui cognossude e je chê tra vin blanc e vin neri. Il Friûl al è cognossût atôr pal mont soredut pe prime cualitât, e lis areis di produzion a son il Cuei e in gjenar dute la zone orientâl.

### Vin furlans
* Tocai
* Ramandul
* Verduç
* Refosc
* Cabernet
* Picolit
* Pinot Grîs
* Pinot Neri
* Pinot Blanc
* Chardonnay
* Merlot
* Sauvignon
* Traminer
* Ucelut
* Ribuele Zale

## Leams esternis
* Taste of red wines -  
* Wine vintages, vintage charts -
Dirit

Il **dirit** al è l'insiemit des regulis (p.es. contignudis in leçs ordinariis) formuladis seont i caratars di gjeneralitât e astratece che dissiplinin lis relazions di un grup organizât di personis. La regule pues disisi gjenerâl se je intindude par ducj i consociâts e astrate se e je suscetibil di jessi aplicade a une serie indefinide di câs concrets. La regule cussì descrite e cjape il non tecnic di norme. Il dirit al è partant un ordenament finalizât a la regolazion dai rapuarts sociâls. Chê sore indicade e je la definizion dal tiermin "dirit" *in sens ogjetîf* (dirit come insiemit di normis munidis di sanzion).

Intal *sens subietîf*, un dirit al è un podê di agjî par apaiâ un interès prudelât da lis normis juridichis.
zh- yue:法律
Statistiche

La **statistiche** e je une sience di derivazion matematiche che si ocupe di studiâ e descrivi la realtât fenomeniche intai siei aspiets di rilevazion numeriche. La statisiche e derive partant lis sôs regulis e lis sôs valutazions cualitativis traviers de analisi di rilevaments cuantitatîfs oportunementri selezionâts.

La metodologjie statistiche e ven sudividude tradizionalmentri in doi ramaçs, a strent leâts:
* statistiche descritive
* statistiche inferenziâl
La prime e rivuarde indicadôrs statistics (indicadôrs di posizion, di variazion, di concentrazion, di corelazion, ecc.) par riassumi cun pôcs numars (medie, variance, ecc.) realtâts ancje complessis.

La statistiche inferenziâl e à l'obietîf di fâ afermazions consistents ancje par fenomens che no son stâts osservâts, gjeneralizant i risultâts a partî dal dât empiric; al studie cun di plui la verifiche di ipotesi. Par fâ chest e dopre i struments de teorie de probabilitât.
Filosofie

La peraule **filosofie** e à une vore di significancis. La sô etimologjie e je da la antighe peraule greche "Φιλοσοφία" (philo-sophia), che vûl dî "amôr dal savê". Come dissipline, rivuarde la investigazion resonade e sistematiche de nature dal univiers e dal nestri puest jenfri di lui. Al è diferent da la sience parcè che i siei risultâts no dipindin necessariementri da la osservazion o da esperiments sientifics. E je distinte da la religjon o dal misticisim parcè che il so metodi di ricercje al è dal dut razionâl, e rivuarde fede o intuizion dome se puedin jessi subietis a une analisi resonade.
Lenghis romanichis

Lis **lenghis romanichis** (o **neolatinis**) a son dutis lis lenghis che a vegnin fûr des variantis dal latin volgâr feveladis dai popui (no dome de int comun) intes variis bandis dal Imperi roman, e che cul timp e àn vût evoluzions diviersis, ancje pe influence des invasions barbarichis, soredut di bande di popolazions gjermanichis.
Dutis chestis varietâts a son classificadis, come ancje il latin classic e lis lenghis romanichis, in plui sot grups des lenghis indoeuropeanis. 
 

## Lis lenghis romanichis vuê
Lis lenghis romanichis a son duncje un sot grup dal ramaç ocidentâl des lenghis indoeuropeanis, nassudis dal incuintri tra lis lenghis dai gnûfs popui indoeuropeans e un strât formât des lenghis che a jerin feveladis de int za presint in chestis tieris.

Chestis varietâts linguistichis a forin definidis come *[[Lenghe volgâr|volgâr]]*, ven a stai *popolâr* (de peraule latine *volgo*), ma cence vê un sens particolarmentri negatîf, dome in riferiment ae contraposizion fra la lenghe fevelade de int e chê uficiâl de autoritâts. 

I puescj dulà che chestis lenghis a si sviluparin a son plui o mancul corispondents cul toc ocidentâl dal Imperi roman, gjavant la Britanie (ancje se al inglês al à inglobât une vore di tiermins latins) plui la provincie romane de Dacie (Romanie); par definî chestis regjons si dopre ogni tant la peraule *Romànie*, par evidenziâ la derivazion de lenghe fevelade dai Romans. 

Un timp a jerin pandudis ancje inte Afriche setentrionâl, ma l'invasion arabe atôr dal VIII secul eliminà dutis chestis feveladis; inte part orientâl dal Imperi, il fat che il grêc al fos lenghe uficiâl al à impedît la difusion dal latin tal mieç de int, par cui no si son viodûts disvilups in chest sens.

Tra lis lenghis romanichis plui impuartantis, a son il spagnûl, il portughês, il francês, il talian, il rumen, il catalan, l'ocitan, il furlan, il lionês, il sardegnûl, il rumanç e vie di lunc.

### Analogjiis tra cualchi peraule in diviersis lenghis romanichis

## Cjale ancje
* Lenghis galo-iberichis
* Lenghis retoromanichis
Sessualitât umane

La **sessualitât umane** e je un aspiet fondamentâl dal compuartament dal jessi uman che cjape dentri chei compuartaments (riprodutîfs ma ancje sociâls) che si son svilupâts in relazion a lis diferencis di ses. Jê e si pues studiâ da une vore di ponts di viste: fisiologic, psicologjic, sociâl, culturâl, politic, e spirituâl o religjôs. Ancje la filosofie, particularmentri l'etiche e la teologjie, si ocupe di chest teme. La sessualitât e varie jenfri lis culturis e lis regjons dal mont, e e je mudade di continui tal cors de storie.
Manzan

**Manzan** al è un comun di 6.845 abitants e al fâs part de provincie di Udin. 

Poiât fra il Nadison e lis primis culinis dal Friûl orientâl, Manzan al è reputât par jessi il centri principâl dal Triangul de cjadree, dongje di San Zuan dal Nadison e di Cuar di Rosacis. Lis cjadreis di cheste bande dal Friûl si vendevin par dut il mont. Tai prins agns dal 2000 la concorince des fabrichis cinesis e la crisi finanziarie dal 2008 a àn causât il faliment di tantis aziendis dal setôr dal mobil. Dome chês aziendis che a àn savût adatâsi ae gnove situazion a àn consolidât la lôr ativitât. In dì di vuê il Distret de Cjadree al cjape dentri, dongje dai trê comuns origjinaris, altris 8 comuns: Dael, Buri, Cjopris e Viscon, Muimans, Pavie, Premariâs, San Vît de Tor e Trivignan. 

A fasin part dal comun di Manzan ancje lis frazions di Scjasis, Manzignel, Vuelis, Rosacis, San Lurinç, San Nicolò e Solescjan.

## Events
Ogni miercus al é il marcjât inte place principâl (place Chiodi).

## Notis
Pradaman

**Pradaman** (**Predeman** par furlan istoric e fin al XIX secul) al è un comun di 3.589 abitants che al fâs part de provincie di Udin. Lu si cjate a sud est dal cjâf lûc su la drete de Tor e de Maline. Il teritori al è scuasit dut plan. E fasin part dal comun ancje la frazion di Lovarie e i cjasâi di Cerneglons Vecjo.

## Storie
I primis documents scrits che a cjacarin di Pradaman e son dal XI secul e a doprin il non di ***Predeman*** . Dutcâs il fat che inte Tor a sedin stadis cjatadis anforis di epoche romane al fâs pensâ a insediaments plui antîcs.

## Di viodi
Di interès a son la Vile Giacomelli dal XIX secul e la Vile Ottelio dal XVII secul.

## Pradaman vuê
Al dì di vuê Pradaman al è un puest une vore industriôs tant pes sôs industriis che pe ativitât agricule. Te bande basse dal comun e passe la statâl Udin-Gurize e che si puedin cjatâ une vore di capanons, negozis e buteghis.
Tor

La **Tor** e je un flum che al nas tal comun di Lusèvare dongje Tanataviele, intes valadis che a cjapin il non di chel flum stes. Daspò di vê coret in maniere tumultuose, cuant che e rive a Tarcint la Tor si slargje simpri di plui. Biel che al ven jù il teren al divente simpri plui permeabil e il flum al à la tindince a soterâsi e a someâ a un turint.
Afluents de Tor a son la Vedronze, il Cuarnap e la Maline.
Dopo di 47 chilometris la Tor e finìs tal Nadison par là dopo a scjariâsi tal Lusinç.
Nadison

Il **Nadison** (in sloven *Nadiža*), al è un impuartant flum dal Friûl.

Al nas a 415 metrots di cuote al confin tra la Slovenie e il Friûl e al derive de confluence dal Riul Blanc (in sloven Bela Nadiža) e dal Riul Neri (in sloven Crni Patok) che a vegnin jù da lis faldis dal Montmaiôr che al fâs part de cjadene da Mont Grande in teritori dal comun di Taipane e dal Gabrovig.

Subite dopo al jentre in teritori sloven passant a nord dal Mont Mia fint a la forcele di Cjaurêt dulà che al volte viers sud rientrant in Italie a ret dal pas di Stupice.

Dopo ve traviersât i comuns di Pulfar e di San Pieri dai Sclavons, lu cjatin une vore infuessât al puint di San Cuirin e di li al scomence une corse intun carateristic foran che a si conclût ai confins dal comun di Manzan, par dopo seguitâ in plan.

Carateristics a son ancje i passaçs sot dal puint dal Diaul di Cividât e dal puint Roman di Premariâs.

Sot dal comun di Trivignan al finìs inte Tor e di lì al scomparìs inte marsure. Cuant che e je le aghe grande al rive a butâsi intal Lusinç.

Il Nadison al è lunc 60 chilometris e la sô sfòndare idrografiche a je di cirche 322 kmq.

Une vore interessante e je le faune che si pues cjatâ tal ambient fluviâl, soredut il pesam e i ucei, ancje se va dit che intai ultins agns e àn patît le diminuzion te puartade de aghe.



Image:Nadis_Stup.jpg|In Italie a Stupice

Image:Nadis_Cras.jpg|Sul puint di Cras di Pulfar

Image:Civid.jpg|Il Nadison sot dal Puint dal Diaul a Cividât



## Leams esterns
* Di ca e di là dal Nadison (par talian cun paginis par Furlan )

* Dal Tiliment al Nadison (Cjançon par furlan cun dute le partiture)
Musicologjie

La **musicologjie** al è il studi dal fenomen de musiche tal mont.

Lis dissiplinis che si ocupin dai diviers aspiets dai fenomens musicai e a son cjapatis dentri la musicologjie puedin jessi indicadis come:

* *musicologjie sistematiche*: e cjape dentri lis dissiplinis che frontin la musiche in sens teoric, come la acustiche, o la estetiche de musiche;

* *musicologjie storiche*: e studie la musiche colte, particolarmentri europeane, a partî da la ete di mieç, dal pont di viste storic. E cjape dentri, par esempli, la bibliografie musicâl, la filologjie musicâl e la critiche testuâl;

* *etnomusicologjie*: e nas come "musicologjie comparade" e al è un discors su la musiche popolâr; al racuei e ordene lis testemoneancis musicâls, metintlis dentri tal contest des diviersis culturis e civiltâts;

* *musicologjie aplicade*: e je la aplicazion de musiche in altris cjamps, come, par esempli, la musicoterapie, o la didatiche de musiche.
Lusinç

Il **Lusinç** o **Lisunç** (loc. **Lusins**, oben **Isuns**, *Isonzo* par talian e par todesc, *Soča* par sloven) al è un flum che al nas a 1.100 metris s.n.m. in Slovenie des bandis dal mont Terglou (Alps Juliis). Al è lunc 136 chilometris, e al à un bacin di 3.400 chilometris cuadris. In Slovenie al passe par Pleç, Cjaurêt e Gnove Gurize, po al rive in Friûl des bandis di Gurize par la a finîle tal mâr Adriatic dongje di Monfalcon. Te sô bande basse, dal so afluent Vipau (che al scor sot di Gurize), e tache la Bisiacarie che e rive fin al flum Timau).

Te sôs aghis si pues cjatà, sore dut te bande slovene, la carateristiche trute marmorade (*Salmo trutta marmoratus*). Chest pes a zornade di vuê al à a ce fâ cuintri altris cualitâts di trute, puartadis dal forest dopo la vuere dal 1915-18. 

L'om al à spandût une vore di sanc tes aghis dal flum; si ricuarde le vitorie di Teudurì cuintri il re dai Ostrogots Odoacri tal 489, la bataie fra Napoleon e i Austriacs tal 1797 e soredut la prime vuere mondiâl che e à viodût in chestis bandis almancul 300.000 oms murî e 700.000 restâ mutilâts o ferîts.
San Zorç de Richinvelde

Il Comun di **San Zorç de Richinvelde**, (loc. **San 'Sors** o ancje **Son 'Sors**), provincie di Pordenon, Regjon Friûl-Vignesie Julie, al disvilupe il so teritori al centri de planure furlane dilà de aghe (Friûl di Concuardie) stret jenfri i niets dai flums Tiliment, Cose e Midun. Al misure 48 Km cuadrâts, al sta in medie 86 m. sore dal nivel dal mâr, e al à une popolazion di plui o mancul 4500 personis.
Al è formât, in plui dal caplûc, di sîs frazions: Cose, Dograve, Domanins, Poç, Provesan, e Rossêt; cheste ultime, fuarsit plui impuartante dal caplûc, e je cognossude in dut il mont pe produzion des plantutis di vîts, vindudis tai marcjâts di produzion enologjiche di dut il mont.

## Lenghe
In dut il comun al si fevele par furlan, e in particolâr te varietât ocidentâl de lenghe furlane, caratarizade de -a finâl tai feminins, dai suns gi- e ci- invezit che gj- e cj-, e di cetantis peraulis dongje dal venit:

Esemplis:
Furlan koinè: Cjase - Gjat - Cjistiel 
Furlan di San Zorç: Ciasa - Giat - Ciastel

La toponomastiche locâl e je cheste:

Sant Zorç de Richinvelde: San Sors da la Richinvelda  
Cose: Cosa  
Dograve: Dograva  
Domanins: Domanins  
Poç: Pòs  
Provesan: Provesan  
Rossêt: Roseit

## Leams
* https://web.archive.org/web/20110408122244/http://www.sangiorgioinsieme.it/
Siencis de tiere

Lis **siencis de tiere** a son chês che a studiin la morfologjie, la struture e i moviments de Tiere. E fasìn part di chestis siencis fra lis altris la gjeologjie, la gjeofisiche, la geochimiche, la vulcanologje, la idrologje, la paleontologjie e la climatologjie.
Vulcan

Il **vulcan** al è une crepe fonde de croste de tiere di dulà che a podìn vignî fûr lave, cinise, lapii, gâs o vapôrs. Di spes il vulcan al à la forme di un mont cun parsore un buse clamade cratêr. 

Su la tiere si cjatin pressapôc 700 vulcans plui o mancul in ativitât, plui de metât e son tal ocean pacific. Tal mâr Mediterani ‘nd è cuatri: il Stromboli, il Vesuvio, la Etna e il Santorini.
I cratêrs dai vulcans distudâts a podìn jemplâsi di aghe fasint nassi i lâcs vulcanics.

## Leams
* Glosari di vulcanologje par furlan
Lenghe latine

La **lenghe latine** e je di origjin indo-europeane al inizi dal prin mileni p.d.C al jere fevelât dome a Rome e in cualchi citât atôr; al deventà une vore impuartant graziis ae espansion dal Imperi Roman, par cui e cjapà pît in scuasit dute la Europe ocidentâl, netant vie lis lenghis celtichis o di altris origjinis za presintis. Daspò de colade dal Imperi e fo la base di dutis lis lenghis romanzis, come il spagnûl, il francês e ancje il furlan, ma influençant ancje lis lenghis gjermanichis, in particolâr l'inglês, soredut par il lessic sientific.

Al dì di vuê il latin e je ancjemò la lenghe uficiâl de Citât dal Vatican; la glesie catoliche e je di fat simpri stade un sostenidôr dal latin, tant che fintremai il Concili Vatican II (1962-1965) dutis lis liturgjiis e jerin in cheste lenghe; inmò, al è studiât tai liceus talians, ma par judâ a capî il talian che par fevelâlu.

## Lis fasis dal latin
* Latin classic, chel che si studie intes scuelis
* Latin tart imperiâl, influençât sei dal grêc sei dal volgâr fevelât dal popul
* Latin de etât di Mieç, aromai lontan dal classic, ma recuperât soredut tal Umanisim

## Gramatiche latine
Une peculiaritât dal latin, che no je presinte intes lenghis romanzis (fûr che in rumen), e je chê de declinazion: il latin al à sîs câs par esprimi la funzion jentri di une frase:
* Nominatîv
* Gjenitîv
* Datîv
* Accusatîv
* Vocatîv
* Ablatîv

A son cinc declinazions dai nons, trê pai adietîfs e cuatri formis verbâls.
Vulcanologjie

La **vulcanologjie** e je la sience ca studie i vulcans e lis conseguencis de ativitât vulcaniche sui moviments de croste de tiere. Il studi dai vulcans al à judât a puartâ indenant la teorie de tetoniche a plachis. Il prin a vê contât di une eruzion vulcaniche al è stât Plinius il zovin, durant la distruzion di Pompei, tal 79 dopo Crist. 

## Leams
* Glosari di vulcanologje par furlan
Lave

La **lave** e je magma fondût erutât dai vulcans a plui di 1000 grâts di temperadure. La lave e pues jessi acite, basiche o neutre. Lis lavis acitis a àn tant silicj, chês basichis ‘nd' an pôc e, une volte sfredadis, a deventin dal cret scûr tant che il basâlt. Lis lavis neutris a son une vie di mieç e deventin dal cret di colôr grîs.
Magma

Il **magme** al è un miscliç fondût di materiâi svariâts che si cjate sot la croste de tiere. Il magme al pues disfredâsi sot tiere, diventant un cret erutîf intrusîf, o vignì fûr come lave di un vulcan diventant cret erutîf efusîf. Il magme al ven clamât acit sal à tant silici, intermedi o basic vie vie che la percentuâl di silici e je minôr. Il magme basic al è chel plui fluit, chel acit al è invezit une vore penç tant e je vere che la lave di magme basic e pues cori par un sac di chilometris cuant che la basiche e a la tendince a fermâsi subit.
Eruzion

La **eruzion** e je la tipiche ativitât dai vulcans cuant che a butin fûr lave (efusion), robe dure (eiezion) o gâs (esplosion).
Secont la classificazion di Wolker i gjenars di eruzion a son:
* Hawaiane
* Islandês
* Stromboliane
* Vulcaniche
* Pliniane
* Peleane
Cheste classificazion e je basade sul tîp di lave che influìs su la evoluzion de eruzion.
Croste de tiere

La **croste de tiere** in gjeologjie e gjeofisiche al è il strât plui superficiâl de tiere. Al pues jessi grues dai 4 o 5 chilometris in font dal mâr e dai 20 ai 40 chilometris te zonis continentâls.

## Croste continentâl e croste oceaniche
La croste al è l'unic strât de Tiere solide che e je eterogjeni ancje in sens orizontâl. Fondamentâl e je la difarence tra croste continentâl, plui gruesse e mancul dense (parcè che i siei greps a son in prevalence acidis), e une croste oceaniche, plui fine e dense (parcè che e je fate soredut di greps basics). Al è ancje di notâ che la aree de croste continentâl e je plui grande des tieris emerzudis, parcè che inclût ancje dutis lis tieris che a son sot aghe ma a mancul di 2500 metris di profonditât. Il scjalin morfologjic che segne il passaç tra croste continentâl e oceanic al è clamât cee continentâl.
Stromboli

Il **Stromboli** e je une isule vulcaniche taliane tal mâr Tireni. Il vulcan al è avonde atîf cun des eruzions di lapii e cinise altis ancje cualchi desene di metris. Chest gjenar di eruzion e je dite stromboliane. Di tant in tant lis eruzions a puedin jessi plui fuartis, tal 2003-2004 par esempli la colone di lapii e cinise e jere alte cualchi chilometri.
In zornade di vuê il vulcan al à trê bocjis ativis

## Leams
* Progjet Stromboli de Universitât di Udin – par talian
* Glossari di vulcanologjie par furlan
Vesuvi

Il **Vesuvi** al è un vulcan che si cjate a un dîs chilometris di Napoli in une zone une vore popolade par vie de grande fertilitât dal teren. Al è il sôl vulcan in ativitât che si cjate te Europe continentâl. 

La ultime eruzion e je stade tai agns ’40 intant de seconde vuere mondiâl, te storie si ricuardin tantis eruzions plui o mancul disastrosis. La plui famose e je stade chê dal 79 dopo di Crist che e à fat sparî Pompei e Ercolan.
Sclavanie

Si clame **Sclavanie** (par sloven *Beneška Slovenija* o *Benečija*, *Slavia veneta* o modernementri *Slavia friulana* par talian) che part de Provincie di Udin dulà che a stan popolazion slovenis e che cjape dentri lis valadis dal Nadison e chês de Tor.
 
Cualchidun al cjape dentri te Sclavanie ancje la val Resie. 

## Storie
L'insediament des popolazions sclavis a tacâ dal VI secul dopo di Crist. Chechis valadis a forin il limit orientâl prime dal Ream Langobart, dopo dal Patriarcjât di Aquilee e par finî de Republiche di Vignesie. 

Pe sô impuartance strategjiche e par vie che lis popolazion a fasevin la vuardie al confin la Sclavanie e vê une sô nivel di autonomie, massime sot de republiche di Vignesie.

Cuant che intal 1866 a passâ sot de Italie e scomençà une fuarte politiche di talianizazion.

Intal 1877 a San Pieri dai Sclavons fo fate su une scuele par mestris par pandi il talian inte zone. Sot dal fassisim al fo improibît l'us dal sloven e dal 1933 no si podê plui doprâlu nancje in glesie.
 
Dopo de seconde vuere mondiâl in chestis zonis no valevin lis tutelis fatis de Italie pai slovens des provinciis di Gurize e di Triest. Dome sul finî dal XX secul a son rivadis lis primis normis di tutele.

## Elenco dei comuni

## Personaçs innomenâts

* Carlo Podrecca, garibaldin, autôr de *La Slavia italiana* (1884)
* Graziano Podrecca, fotograf
* Guido Podrecca, giornalist, ideatôr dal gjornale satiric L'Asino
* Vittorio Podrecca, marionetist
* Peter Podreka, poete e scritôr
* Rudi Šimac, politic e storic sloven
* Jožef Školč, politic sloven
* Ivan Trinko, predi, scritôr, tradutôr
* Natalino Božo Zuanella, predi, storic, scritôr

## Leams esternis
*   Centri studi Nediža
*   cooperative di produzion culturâl Most di Cividât
Internet

**Internet** (pr. *Ìn-ter-net*, dal latin *inter*, fra, e l'inglês *net*, rêt), in curt ancje **Net** al è un sisteme mondiâl viert a ducj di rêts conetudis di ordenadôrs che a comunichin tra di lôr par mieç dal standard **[[Internet Protocol]]** (IP). E je componude di tantis rêts comerciâls, academichis, domestichis e governativis plui piçulis. Internet al traspuarte diviersis informazions e servizis, come la pueste eletroniche, lis chats, lis pagjinis web e altris documents dal *[[World Wide Web]]*.

Al contrari dal pensîr comun, Internet e il World Wide Web no son sinonims: se Internet e je une colezion di rêts inter conetudis, leadis di fîi in ram, fibris otichis, e vie indevant, il Web e je une colezion di documents inter conetûts, colegâts di leams ipertestuâi e URLs.

## La storie
Internet al è nassût intai agns Sessante pes esigjencis militârs dai Stâts Unîts: si jere tal plen de Vuere frede e si veve bisugne di une rêt che no fos centrâl, ma cun plui ponts di acès e che podès lâ indevant ancje se un dai siei elements al fos stât eliminât. Cheste prime rêt e cjapave il non di ARPANET e funzionave dome jentri dai Stâts Unîts; ae fin dai agns Setante si slargjà ancje a cualchi paîs european, e tal 1980, cu la definizion dal *[[Transmission Control Protocol]]* (TCP) e dal *[[Internet Protocol]]* (IP), lis basis ancjemò vuê de rêt, si fevele di Internet. Il *[[World Wide Web]]*, ch'al rapresente ce ch'o doprin principalmentri vuê in Internet, al nas uficialmentri tal 1992, cuant che il ricercjadôr dal CERN *Tim Berners-Lee* al definì il protocol HTTP (*HyperText Transfer Protocol*). Subit daspò di cheste date e vignì fûr il prin sgarfadôr (browser), Mosaic .

## Principâi servizis disponibîi su Internet
* World Wide Web
* TCP/IP
* FTP (o ben *File transfer Protocol*)
* Gopher
* Pueste eletroniche (o Email)
* Liste di distribuzion
* Newsgroup
* Telnet
* Webcast
* File sharing (Condivision di file)

## Principâi ents di gjestion di Internet
* ICANN (Internet Corporation of Assigned Names and Numbers)
* IETF (Internet Engineering Task Force)
* W3C (World Wide Web Consortium)
* IESG (Internet Engineering Steering Group)
* ISOC (Internet Society)
Etne

L**'Etne** (*Etna* par talian) e je un vulcan in ativitât te cueste orientâl de Sicilie. Al è il plui alt vulcan atîf european, pressapôc 3.300 metris (ma la altece e gambie di spes daûr il lavôr des eruzions).

## Leams
* *[http://www.treccani.it/enciclopedia/etna/ Etna]*, *treccani.it*
Secuals

**Secuals** al è un comun di 2.146 abitants logât inte part setentrionâl de Provincie di Pordenon. Il non al pues derivâ sei di *sub colles*, sot dai cuei, sei di *septem colles*, siet cuei. Oltri al cjâf lûc a son lis frazions di Lestans e Solomberc. Il paîs al è cognossût soredut par jessi il lûc di nasite di Primo Carnera, un dai plui grancj pugjii de storie taliane. Secuals e je a vonde famôs ancje pai mosaics: chi e je nassude la prime scuele (chê che cumò e je a Spilimberc) e diviers mosaiciscj a son origjinaris dal comun.

### Personis impuartantis leadis a Secuals
* Primo Carnera, pugjil furlan campion dal mont

## Leams esternis
* Sît uficiâl dal comun
Personaçs impuartants pal Friûl

I personaçs plui impuartants a no son simpi chei ch'a son i plui cognosûts e chei ch'a son i plui cognosûts a no son simpi i plui impuartants ma o cjatarês chei e chei âltris lant sul dizionari biografic furlan in tal sît de Patrie dal Friûl https://web.archive.org/web/20060206234704/http://www.friul.net/index.php

## Cjale ancje
* Biografiis
Astronomie

La **astronomie** e je la sience ch'e studie i ogjets dal cîl e i fenomens che a sucedin fûr de atmosfere de tiere. I astronoms si interessin a lis stelis, ai planets, a lis cometis, a cemût che al è fat l'univiers, cemût che al è nassût e cemût che al larà a finì.

La astronomie e studie dut chest doprant il metodi sientific e no va confondude cu la astrologjie che e crôt di cjatà tal cîl l’oracul par capì il destin dai oms.
Santorini

**Santorini** (par grêc Σαντορίνη) al è un piçul grup circolâr di isulis vulcanichis grechis che si cjatin tal mâr Egjeu a cirche 200 chilometris a sud-est de Grecie. Il non Santorini al è stât dât dai Venezians tal XIII secul, prime si ere clamât Kallisti, Strongili o Thera.
La sô forme e je nassude dal sprofondament di un vulcan. Cualchidun al pense che da chest disastri al sedi nassude la liende di Atlantide, di sigûr la disastrose eruzion di 3500 agns fa e à puartât a la decjadence de civiltât minoiche de isule di Crete.
Stele

Ambigue: Flum Stele

Une **Stele** e je un cuarp tal cîl fat di grandis cuantitâts di gas dulà che sucedin des reazions termonucleârs di fusion cun emissions al di fûr di radiazions, ondis eletromagnetichis e neutrins. La stele che e je plui dongje a le Tiere e je il Soreli.
Si pense che tal univiers a sedin uns 70.000 miliarts di miliarts di stelis. Une grande concentrazion di stelis e je une galassie.
Entomologjie

La **entomologjie** e je che part de zoologjie che e studie i insets. La entomologjie gjenerâl e si ocupe di cemût che e son fats e cemût che si compuartin i insets, la entomologjie mediche e che veterinarie a viodin in ce maniere che lis malatiis si propaghin fra i oms o fra i animâi. La entomologije agrarie e studie il ben e il mâl fat dai insets te agriculture. 

Diviersis a son lis ativitâts dal om che a àn a ce fâ cui insets come la apicolture o l’alevament dai cavalîrs.

I prins studis sui insets a son di Aristotel e daspò dai araps. La nassite de entomologjie moderne e je però dal XVI secul ancje se dome tal XIX secul si è capide la impuartance e i dams che des species di insets a fasevin al om.
Biologjie

La **biologjie** e je la sience che studie la vite in dutis lis sôs formis. Il non biologjie al è stât inventât tal XVIII secul dal studiôs francês Jean-Baptiste Pierre Antoine de Monet, cavalîr di Lamarck.

Va dite che nol è simpri facil distingui fra organisims vivents e no vivents (par esempli i virus), par chest l'ogjet de biologjie nol è che al sedi simpri clarementri identificât.
Cuant che si studiin lis molecolis, lis celulis e i organisims microscopics la biologjie e à a ce fâ cu la fisiche e cu la chimiche e i confins fra chestis siencis no son nets.

## Moments impuartants te storie de biologjie
* 600 PC Talete di Milet al elabore la prime teorie sul cemût che à vût origjin la vite;
* 350 PC Aristotele al trate di Zoologjie;
* 50-70 DC Plini il vieli al scrîf la Historia Naturalis; 
* 1665 Hooke al scuvierç la esistence des celulis;
* 1683 van Leeuwenhoek cul microscopi al identifiche i bateris;
* 1858 Darwin al presente la teorie de evoluzion;
* 1866 Mendel al invente la gjenetiche;
* 1952 Hershey e Chase e discuviergin il DNA paró a no scuviergin la so funzion
* 1953 James Watson (1928 - ) e Francis Crick (1916 - 2004) a publichin la struture dal DNA e a ipotizin ch'al potedi svolgi la funzion di conservâ le informazion genetiche.

## Rams de biologjie
Anatomie

Biologjie dal svilup

Biologjie molecolâr

Biochimiche

Bioinformatiche

Bioniche

Biotecnologjie

Botaniche

Ecologjie

Entomologjie

Evoluzion

Fisiologjie animâl

Fisiologjie vegjetâl

Gjenetiche

Istologjie

Microbiologjie

Morfologjie

Neurosiencis

Paleontologjie

Tassonomie

Tossicologjie

Zoologjie

## Riferiments
Plini il Vieli

**Plini il vieli** (23 - 79), par latin *Gaius Plinius Secundus*, nassût tal teritori di Novum Comum, "Como" al dì di vuè, al è stât un scritôr roman che cun la so innomenade opare Naturalis Historia di 37 libris al à cjacarât di biologjie, cosmologjie, fisiologjie animâl e vegjetâl, medisine e v.i. Al è muart tal an 79 durant la eruzion dal Vesuvi che e à sdrumât Pompei parcè che, par studiâ miôr chel che al sucedeve, al è lât masse dongje il pericul cence podê tornâ indaûr. La so muart e je stade contade dal nevôt Plinius il zovin.

## Leams esternis
* *[http://www.treccani.it/enciclopedia/plinio-il-vecchio/ Plìnio il Vecchio]*, *treccani.it*
* *[http://www.treccani.it/enciclopedia/plinio-il-vecchio_(Enciclopedia-dei-ragazzi)/ Plinio il Vecchio]*, *Enciclopedia dei ragazzi* (2006), *treccani.it*
Plini il zovin

**Plini il zovin** (61 – 112) al è stât un scritôr e politic roman. Al è stât governadôr de Bitinie al timp dal imperadôr Traian. Al è famôs sore dut par il so epistolâr in dulà chel à contât un grum di notiziis interessantis pai storics. Al à ancje contât de eruzion dal Vesuvi dal 79 e de muart di so barbe Plini il vieli.
Primo Carnera

**Primo Carnera** (Secuals, 26 di Otubar 1906 - Secuals, 29 di Jugn 1967) al fo un pugjil furlan che al rivà ai siei risultâts plui alts tai agns '30. 

Al jere un om fûr di misure, cui siei 2 metris e 5 centimentri par 125 chilos, dâts un grum ecezionâi in chê volte. Il prin combattiment di professionist al fo ai 12 di Setembar dal 1928, ma la svolte e fo il trasferiment in Americhe; dopo une serie di *match* ator pe Americhe, fin al 29 di Jugn dal 1933, cuant che al diventà campion dal mont dai pês massims. Tai agns seguints al combatè tanti altris voltis, ancje fûr dai Stâts Unîts (in Argjentine e Uruguay) par ritirâsi une prime volte tal 1938 par vie dal diabete. 
Carnera al tornà a la fin a Secuals dulà che al murì intal 1967.

## Curiositâts
Al si dîs che par mostrâ trop âlt e fuart ch'al jere Carnera, il so organizatôr al veve fat disegnâ une forme cun li sôs proporzions e che al metève di fûr e di dentri i albiercs o i puescj indulà che Carnera al pasave. La comunitât furlane di Vancouver in Canada che e jere za ben furnide in chê volte, e a s'impensin ancjemó vuê de visite che Carnera al à fat ca di lôr prime de vuere. 
A Primo Carnera al e' intitolaat il palazet di Udin, dula' che si zue a balon tal cest.
Fisiche

La **fisiche** e je la sience che e studie i fenomens de nature in mût sperimentâl par gjavà fûr leçs matematichis.

Cuant che o cjacarin di fisiche o podìn distingui fra fisiche classiche e fisiche moderne. La prime e studie chei fenomens che si rivin a viodi te vite di ogni dì. La seconde invezit e studie fenomens che a sucedin a velocitâts grandonis dongje a la velocitât de lûs, o in dimensions une vore piçulis come chês atomichis o molecolârs. 

Te fisiche classiche o vin la mecaniche, la termodinamiche, la otiche,  l’eletromagnetesim.

Te fisiche moderne o cjatin la relativitât, la mecaniche cuantistiche, la fisiche des particelis.

L'eletroniche che in di di vuei a è presint in ogni trabacul, a è un biel esempli di aplicazion pratiche seti de fisiche classiche che de fisiche moderne.
Planet

Un **planet** al è un cuarp celest cun masse significative che al orbite atôr di une stele e che nol prodûs energjie par mieç de fusion nucleâr. Prime dai agns '90 si cognossevin dome nûf planets (ducj dentri dal nestri sisteme solâr). A la fin dal 2007, si 'nt cognossevin plui di 200, ducj scuvierts come planets extrasolârs.

Par jessi considerât un planet al à di jessi avonde grant, se no al è dome un asteroit, e nol à di produsi energjie cun reazion nucleârs se no je une stele.

Te astronomie antighe i planets (in grêc *bintars*) a jerin i cuarps celescj visibii che a mudavin lis lôr coordenadis celestis ecuatoriâls, ven a sta Lune, Soreli, Miercuri, Vinar, Mart, Joibe e Saturni. A lôr e si riferìs la scansion dal timp in setemanis e, par esempli, la presince di siet braçs te Menorah.

I astronoms a clamin dispès i asteroits "planetuts", e i cuarps planetaris plui grancj (chei che a son normalmentri clamâts planetis) "planets maiôrs". 

## I planets dal sisteme solâr
I planets dal sisteme solâr a puedin jessi dividûts in dôs categoriis daûr de lôr composizion. 
Chei simii ae Tiere (componûts principalmentri di cret) a son clamâts planets terestris, o planets cretôs. Chei componûts soredut di materiâl gassôs, tant che chei di Joibe, a son clamâts "Joibians", o zigants gassôs. A voltis a ven doprade une tierce categorie par cuarps tant che Pluton, componûts principalmentri di glace: cheste categorie di planets **glaçâts** e tire dentri ancje une vore di cuarps no planetaris, tant che lis lunis glaçadis dai planets esteriôrs (par esempli Titan).

I planets ca zirin atôr dal soreli a formin il sisteme solâr e a son 
* 1) Mercuri 
* 2) Vinar (Bielestele)
* 3) la Tiere 
* 4) Mart 
* 5) Joibe (Jupiter)
* 6) Saturni 
* 7) Uran
* 8) Netun

## Notis


## Leams esternis
* *[http://www.treccani.it/enciclopedia/pianeta/ Pianeta]*, *treccani.it*
* *[http://www.treccani.it/enciclopedia/pianetini/ Pianetini]*, *treccani.it*
* *[http://www.treccani.it/enciclopedia/giganti-gassosi_(Enciclopedia_della_Scienza_e_della_Tecnica)/ Giganti gassosi]*, *Enciclopedia della Scienza e della Tecnica*, *treccani.it*
* *[http://www.treccani.it/enciclopedia/planetologia_(Enciclopedia_della_Scienza_e_della_Tecnica)/ Planetologia]*, *Enciclopedia della Scienza e della Tecnica*, *treccani.it*
Ecologjie

La **ecologjie** e je la sience che e studie lis relazions fra i vivents e l'ambient. Cun chest si intindin i rapuarts fra i varis vivents, fra i vivents e l'ambient fisic (par esempli cul clime), fra i vivents e i elements sociâi, economics e v.i.
Si studie ancje la opare dal om su la nature.

## Storie
Tal 1866 Ernst Häckel al à inventât la idee di ecologjie. In principi si intindeve dome il studi des relazions fra i vivents e il lôr ambient, cul timp l’ambit di interès a si è ingrandît simpri di plui.

## Ogjet di studi
La ecologjie e je une sience multidisciplinarie che a dopre tantis atrits siencis come la chimiche, la fisiche, la gjeologjie, la gjeografie, la metereologjie e v.i. La ecologjie e pues studiâ la difusion di une sole specie in tun ambient cun datis carateristichis (abitât) o e pues studiâ dute la Tiere considerade come un grant sisteme (biosfere).
Une idee interessante ma une vore dibatude e je la teorie di Gaia.

## Argoments colegâts
Egologjisim

Ricicli

Svilup sostignibil

Biosfere
Siencis naturâls

Lis **siencis naturâls** a studiin la nature e i aspiets fisics e no umans dal mont, e cirin di spiegâ lis robis cjatant lis regulis e lis leçs naturâls che lis guviernin. 
La lôr ricercje e dopre il mût sientific ven a stâi impleânt modei sperimentâi riprodusibii.
Lis siencis naturâls a son clamadis siencis aplicadis e a si diferenzin des siencis sociâls e des siencis umanis.

## Siencis naturâls

* Astronomie
* Biologjie
* Chimiche 
* Fisiche 
* Siencis de tiere
26 di Otubar

Il **26 di Otubar** e je la 299° zornade dal Calendari Gregorian (la 300° se l'an al è bisest). A mancjin 66 zornadis pe fin dal an.

## Acjadiments
### In Friûl

### Vie pal mont
* 1905 - La Norvegjie a divente indipendente de Svezie
* 1863 - A Ginevre a nas la Crôs Rose
* 1954 - Triest al torne all'Italie
## Nassûts vuê
* 1906 - Primo Carnera, pugjil furlan al nas a Secuals († 1967)
* 1914 - Cecilia Deganutti, partgjane de Osôf († 1945)
* 1916 - François Mitterrand, president de republiche francese († 1996)
* 1942 - Bob Hoskins, atôr
* 1947 - Hillary Rodham Clinton, senatore dal stât di New York, femine dal 42esim president dai Stâts Unîts di Americhe Bill Clinton
## Muarts vuê
* 1890 - Carlo Collodi, scritôr talian
## Fiestis
### In Friûl

### Vie pal mont
* 1955 Fieste de indipendence de Austrie

### Religjosis
* Sant'Evarist, Pape e martar

### Internazionâls
29 di Jugn

Il **29 di Jugn** e je la 180° zornade dal Calendari Gregorian (la 181° se l'an al è bisest). A mancjin 185 zornadis pe fin dal an.

## Acjadiments
### In Friûl

### Vie pal mont
* 1933 - Primo Carnera al divente campion mondiâl dai pês massims vincint il merecan Jack Sharkey.
* 1934 - fra il 29 e il 30 in Gjermanie a je la gnot dai luncs curtis cun cui Hitler al fâs copâ i comandants dai Sturmabteilung (SA)
* 1995 - Il Space Shuttle Atlantis si zonte cu la stazion spaziâl russe Mir.
## Nassûts vuê
* 1798 - Giacomo Leopardi, poete talian († 1837)
* 1900 - Antoine de Saint-Exupéry, aviatôr e scritôr francês († 1944)
* 1942 - Gilberto Gil musicist brasilian
## Muarts vuê
* 1940 - Paul Klee, pitôr svuizar
* 1967 - Primo Carnera, pugjil furlan (n. 1906)
* 2000 - Vittorio Gassman, atôr talian (n. 1922)
* 2003 - Katharine Hepburn, atore merecane (n. 1907)

## Fiestis
### In Friûl

### Vie pal mont

### Religjosis
* sants Pieri e Pauli
### Internazionâls
Antropologjie fisiche

La **Antropologjie fisiche** e je chel ram de Antropologjie che al studie la evoluzion biologjiche, la ereditarietât gjenetiche e i mûts di adatament dai oms cjalânt ancje i fossii.
La antropologjie fisiche e nas tal XIX secul dopo che Charles Darwin al veve elaborât la teorie de evoluzion e Gregor Mendel al veve inventât la gjenetiche.
Antropologjie culturâl

La **Antropologjie culturâl** al è chel ram de Antropologjie che al studie il rapuart fra om e culture umane. Dutis lis societâts umanis e àn une lôr culture, val a stâi une capacitât di elaborâ e capî il mont in maniere simboliche. Cu la culture l’om al è bon di adatâsi al ambient in mût no gjenetic. La nassite de antropologjie culturâl e je stade un moment impuartant de evoluzion de Antropologjie parcè che e a dât impuartance a dutis lis formis culturâls umanis ancje chês di chei popui che a vignivin considerâts primitîfs.
Antropologjie

La Antropologjie e je la sience sociâl che e studie l'om in ducj i soi aspiets, sociâi, culturâi e fisics. Il concet di culture al è a la fonde de Antropologjie parcè che la culture e je considerade un element fondamentâl de nature umane e de capacitât dal om di pensâ il mont in maniere simboliche, di imparâ e insegnâ i simbui e di gambiâ il mont doprant chescj simbui.
Si use dividi la Antropologjie in:
* Antropologjie fisiche, che si ocupe de evoluzion fisiche dai oms, de gjenetiche des popolazions e des fondis biologjichis ai mûts di fâ umans.
* Antropologjie culturâl, che studie i compuartaments sociâi, i ordenaments politics, la religjon, e i schemis compuartamentâi des variis comunitâts umanis.

## Storie
La Antropologjie e nas come un studi sientific de storie, cuant che diviers studiôs a àn començât a pensà di podê cjatâ te storie passade des leçs universâls in mût di podê previodi i disvilups futûrs. Ai timps si jere tal XIXim secul e si pensave che al fos un procès naturâl il passâ di une societât primitive, che e jere restade indaûr, viers une societât avanzade e moderne come che a someavin jessi chês dai pais che stavin colonizant il mont. Cheste idee e je stade superade tal secul vincjesim rivant a une definizion plui amplie come che di Marvin Harris: “la Antropologjie al è il studi de umanitât, dai popui antîcs e modernis e dai lôr stîi di vite”.

## Antropolics innomenâts
*	Lewis Henry Morgan (1818-1881)
*	Edward Tylor (1832-1917)
*	James George Frazer-(1854-1941)
*	Karl Marx-(1818-1883)
*	Leslie White-(1900-1975)
*	Marvin Harris-(1927-2001)
*	Franz Boas (1858 - 1942)
*	William H. R. Rivers (1864 - 1922)
*	Émile Durkheim (1858-1917)
*	Marcel Mauss (1873-1950)
*	Max Weber (1864-1920)
*	Alfred Reginald Radcliffe-Brown (1881-1955)
*	Vladimir Propp (1895-1970)*
*	Edward Evan Evans-Pritchard (1902 - 1973)
*	Margaret Mead (1901-1978)
*	Meyer Fortes (1904 - 1983)
*	Bronislaw Malinowski (1884-1942)
*	Arnold Van Gennep (1873-1957)
*	Huang Xianfan (1899-1982)
*	Claude Lévi-Strauss (1908-...)
*	Clifford Geertz (1926-...)
Lenghe catalane

Il **catalan** (o **lenghe catalane**) e je une lenghe romanze fevelade di cirche nûf milions e mieç di personis soredut in Spagne tes regjons de Catalugne, dai Paîs Valenzians e tes isulis Baleârs. Le lenghe si cjacare ancje in altris bandis come te France dal sud o te citât di Alghero (*[[Minorance catalane in Italie|L'Alguer]]*) in Sardegne.
Le minorance catalane in Italie e je ricognossude de leç 482/1999.
Il catalan che si fevele tai Paîs Valenzians si clame uficialmentri Valenzian.

## Storie dal catalan
Le lenghe catalane e à une storie une vore antighe. E je nassude dal latin e si è formâde ator dal secul IX te regjon dai Pireneus par difondisi tai secui seguitîfs ancje par jessi stade le lenghe doprade dai reams Aragonês.
Tal secul XVII e à vût un periodi di decjadince pe prevalence de lenghe castiliane. Tant che lis autoritâts spagnolis a rivavin a fâ passâ la idee che a fos dome un dialet dal castilian.
Tal secul XIX e je scomençade la rinassite de lenghe e tai prins dal XX secul si è rivâts a adotâ une grafie normalizade e une lenghe standard.
Chest al à puartât a un grant sburt te produzion di gjornâi, libris e oparis teatrâls.
Le ditature di Franco e à cirût di fermâ dut chest improibint il dirit a doprâle.
Cu la democrazie, dal 1979 incà, il Catalan al è deventât lenghe couficiâl, cuntun status diferent daûr de singule regjon, in Catalogne, tai paîs Valenzians e te isulis Baleârs. Il catalan e je ancje le lenghe uficiâl dal principât di Andorra.

## Viôt ancje
* Minorance catalane in Italie

## Leams esternis
* Institut d'Estudis Catalans
* Diccionari català-valencià-balear Alcover-Moll (Dizionari catalan-valenzian-balear). 
* Diccionari Invers de la Llengua Catalana
* Il Catalan su Ethnologue
*  Carta europea delle lingue regionali o minoritarie
Valenzian

Il **Valenzian** (*valencià*) e je une lenghe romanze fevelade inte regjon spagnole dal Paîs Valenzian.

## Problemis linguistics
In gjenar, il valenzian al è considerât come un dai plui impuartants dialets de lenghe catalane; e je regolade de Acadèmia Valenciana de la Llengua, che e seguìs lis convenzions adotadis pe lenghe catalane dal Institut d'Estudis Catalans. Si scuen dî che lis diferencis tra il valenzian e il catalan a son un grum plui piçulis di chês tra il catalan centrâl e lis variants des Isulis Balearis e ancjemò di plui cu la varietât fevelade inte citât sardegnule di Alghero. Il contrast tra catalan e valenzian al cuindi altris resons, soredut politichis: e je une storie di contrascj tra Valenzie e Barcelone, e tal Paîs Valenzian un bon numar di personis e à pôre di un ategjament *pan-catalanist*, che al mire a anulâ lis difarencis tra chestis dôs areis par includilis intai Paîs Catalans. Dal pont di viste catalan invezit, il valenzian e je une mosse di bande dai politics interessâts a dividi i Paîs Catalans par fâ il zûc dal stât spagnûl.

## Ricognossiment ufiziâl
In gracie ae "leç pal ûs e la educazion dal valenzian", metude in vore tal 1982, il valenzian e je la lenghe proprie dal Paîs Valenzian e i citadins a àn il derit di cognossile, scrivile e doprâle, sei in public sei in privât. Secont un scandai de *Generalitat Valenciana* dal 2005, il 94% de popolazion lu capìs, il 78% lu tabaie e lu lei e il 50% lu sa ancje scrivi.

## Leams esternis

*  Acadèmia Valenciana de la Llengua
Educazion

La **Educazion** e je la sience sociâl che studie il mût in cui insegnâ e imparâ lis robis. Al è un procès bidirezionâl che al viôt sedi di cui che al insegne sedi di cui che al impare.
Te educazion e je simpri presinte la figure dal mestri val a stâi di chel che al guide l’arlêf a cjapâ su lis gnovis cognossincis.
16 di Fevrâr

Il **16 di Fevrâr** e je la 47° zornade dal Calendari Gregorian. A mancjin 318 zornadis pe fin dal an (319 se l'an al è bisest).

## Acjadiments
### In Friûl
* 1514 - I Austriacs a tachin l'assedi di Osôf dulà che al è Girolamo Savorgnan.

### Vie pal mont
* 1918 - La Lituanie a declare l'indipendence de Russie e Gjermanie
* 1948 - Proclamade le Republiche popolâr de Coree dal Nord
* 1959 - Fidel Castro al divente president di Cuba
* 1979 – La Groenlandie e devente indipendente de Danimarche
* 2005 – Al entre in vigôr il protocol di Kioto, ratificât in 141 nazions

## Nassûts vuê
* 1710 - Re Luîs XV Francês (m. 1774)
* 1954 - Iain M. Banks, scritôr scozês
* 1959 - John McEnroe tenist merecan
* 1979 - Valentino Rossi motociclist talian

## Muarts vuê
* 1907 - Giosuè Carducci, poete talian, vincidôr dal Nobel pe leterature (n. 1835)
* 1932 - Ferdinand Buisson, pacifist francês, vincidôr dal Nobel pe pâs (b. 1841)
* 1970 - Francis Peyton Rous, miedi merecan, vincidôr dal Nobel pe midisine (n. 1879)
## Fiestis
### In Friûl

### Vie pal mont
fieste nazionâl in Lituanie

### Religjosis
* S Giuliane
* S.Jeremie martar

### Internazionâls
17 di Fevrâr

Il **17 di Fevrâr** e je la 48° zornade dal Calendari Gregorian. A mancjin 317 zornadis pe fin dal an (318 se l'an al è bisest).

## Acjadiments
### In Friûl

### Vie pal mont
* 197 - Bataie di Lugdunum, l'imperadôr roman Septimius Severus al bat Clodius Albinus
* 1600 – Giordano Bruno al ven brusât a Rome
* 1867 – la prime nâf e passe par il canâl di Suez
* 1933 – al finìs il proibizionisim tai Stâts Unîts
* 1979 – La Cine e atache il Vietnam

## Nassûts vuê
* 1877 - André Maginot, politic francês († 1932)
* 1890 - Ronald Fisher, statistic († 1962)
* 1963 - Michael Jordan, zuiadôr di bale tal zei

## Muarts vuê
* 197 - Clodius Albinus gjenerâl roman
* 1600 – Giordano Bruno filosof (n. 1548)
* 1673 - Molière, scritôr teatrâl francês (n. 1622)
* 1909 - Gjeronimo, cjâf de tribù dai natîfs merecans Apache (n. 1829)
* 2005 - Omar Sivori, zuiadôr di balon italo-argjentin (n. 1939)

## Fiestis
### In Friûl

### Vie pal mont

### Religjosis
* San Donât
* SS.Siet Sants Fondadôrs

### Internazionâls